
 08/ 01
 BG
 Официален вестник на Европейския съюз
 55
 21999A0710(01)
 L 175/50
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 СПОРАЗУМЕНИЕ
 между Европейските общности и правителството на Канада по отношение на прилагането на законите за конкуренцията
 ЕВРОПЕЙСКАТА ОБЩНОСТ И ЕВРОПЕЙСКАТА ОБЩНОСТ ЗА ВЪГЛИЩА И СТОМАНА (Европейските общности) от една страна и ПРАВИТЕЛСТВОТО НА КАНАДА (Канада) от друга страна (страните):
 като отчитат тесните икономически връзки помежду си;
 като признават, че световните икономики, включително тези на страните, стават все повече взаимосвързани;
 като отбелязват, че страните споделят становището, че устойчивото и ефективно прилагане на закона за конкуренцията е въпрос с голяма значимост за положителния резултат от действието на техните пазари и търговията между тях;
 като признават ангажираността си да увеличат устойчивостта и ефективното прилагане на своите закони за конкуренцията посредством сътрудничество и в подходящи случаи чрез координация помежду си за приложение на тези закони;
 като отбелязват, че координацията на дейностите за прокарване в действие може в някои случаи да доведе до по-ефективно заключение за съответните въпроси на конкуренцията отнасящи се до страните, отколкото би се постигнало чрез независими действия на страните;
 като потвърдиха задължението на страните да направят обстоен преглед на взаимните си интереси по приложението на законите за конкуренцията и да положат всички усилия за постигане на съгласуване на тези интереси;
 като взеха предвид препоръката на организацията за икономическо сътрудничество и развитие относно сътрудничеството между държавите-членки по рестриктивните бизнес практики, влияещи на международната търговия, приета на 27 и 28 юли 1995 г. и
 като взеха предвид Договора за икономическо сътрудничество между Канада и Европейските общности, приет на 6 юли 1976 г., Декларацията за връзките между Европейската общност и Канада, приета на 22 ноември 1990 г. и Общата политическа декларация за връзките между Канада и ЕС и придружаващия план за действие, приет на 17 декември 1996 г.;
 СЕ ДОГОВОРИХА ЗА СЛЕДНОТО:
 I. Цели и дефиниции
 1.
 Целта на настоящото споразумение е да насърчава сътрудничеството и координацията между органите за конкуренцията в страните и да намаляват възможността или влиянието на разликите между страните в прилагането на законите за конкуренцията.
 2.
 В настоящото споразумение
 „антиконкурентни дейности“ ще означава всяко поведение или транзакция, която подлежи на глоби или друго освобождаване съгласно законите за конкуренцията на една страна;
 „компетентен орган в страна членка“ ще означава, органът в една страна членка, както е посочено в приложение А. Приложение А може да се допълва или изменя по всяко време от европейските общности. Канада ще бъде писмено уведомена за тези допълнения и изменения, преди да бъде изпратена каквато и да е информация до нов допълнен орган;
 „орган за конкуренцията“ и „органи за конкуренцията“ ще означава:
 i)
 за Канада — назначен комисар за конкуренцията съгласно Акта за конкуренцията и
 ii)
 за Европейските общности — Комисията на Европейските общности, според нейните отговорности, съгласно законите за конкуренцията на Европейските общности;
 „закон или закони за конкуренцията“ означават:
 i)
 за Канада — Актът за конкуренцията и принадлежащите към него регламенти и
 ii)
 за Европейските общности — членове 86, 85 и 89 от Договора, Регламент (ЕИО) No 4064/89 на Съвета за контрол на обединенията между предприятия, членове 65